b'\n_START_ARTICLE_\nSpamhaus\n_START_PARAGRAPH_\nSpamhaus (organizacija) je neprofitna, mednarodna organizacija s sede\xc5\xbeem v Veliki Britaniji (London) ter \xc5\xa0vici (Geneva). Ime izvira iz nem\xc5\xa1kega jezika (Spam/neza\xc5\xbeelena elektronska po\xc5\xa1ta, Haus/hi\xc5\xa1a).\n_START_SECTION_\nSplo\xc5\xa1no o organizaciji\n_START_PARAGRAPH_\nSpamhaus se kot neprofitna organizacija bori proti neza\xc5\xbeelena e-po\xc5\xa1ti na internetu. Neza\xc5\xbeelena elektronska po\xc5\xa1ta-(spam) je namenjena ve\xc4\x8djemu \xc5\xa1tevilu prejemnikov z namenom vsiljevanja dolo\xc4\x8dene vsebine . Ve\xc4\x8dina neza\xc5\xbeelene po\xc5\xa1te je povezana z ogla\xc5\xa1evanjem raznih izdelkov in storitev, ki pa imajo dvomljivo kvaliteto ali pa bi jih prodajalci radi podtaknili kupcu. Prav tako je lahko v elektronsko sporo\xc4\x8dilo, v obliki priponke pripet ra\xc4\x8dunalni\xc5\xa1ki virus, ki se navadno nalo\xc5\xbei ob odprtju priponke. Mnogokrat pa je povezana tudi z raznimi goljufijami. Neza\xc5\xbeelena po\xc5\xa1ta predstavlja okoli 80\xc2\xa0% svetovnega prometa elektronske po\xc5\xa1te. Ljudje vsakodnevno prejemamo oglase v papirnati obliki vendar nam to ne onemogo\xc4\x8da komunikacije, medtem ko se lahko pri\xc2\xa0\xc2\xbbspamu\xc2\xab\xc2\xa0 - zaradi ogromnega \xc5\xa1tevila po\xc5\xa1te, pomembna sporo\xc4\x8dila spregledajo, lahko se upo\xc4\x8dasni tudi delovanje stre\xc5\xbenika. Zaradi tega je potrebno namestiti u\xc4\x8dinkovite filtre, ki to po\xc5\xa1to prepoznajo in izlo\xc4\x8dijo._NEWLINE_Spamhause zbira (na podlagi prijav uporabnikov) elektronske naslove iz potencialno neza\xc5\xbeelenih virov. Organizacija na ta na\xc4\x8din razvija sezname \xc5\xa1kodljivih elektronskih naslovov (blacklist), ki jih lahko stre\xc5\xbeniki uporabljajo kot filter za prepoznavanje neza\xc5\xbeelene po\xc5\xa1te. Prav tako ustvarjajo sezname dovoljenih oziroma legitimnih naslovov (whitelist). Na podlagi Spamhausovih seznamov je mogo\xc4\x8de prepoznati kar 80 odstotkov neza\xc5\xbeelene elektronske po\xc5\xa1te._NEWLINE_Organizacijo je ustanovil Steve Linford, leta 1998 z namenom izsleditve po\xc5\xa1iljateljev neza\xc5\xbeelene elektronske po\xc5\xa1te in s preostalimi aktivnostmi, ki se prav tako navezujejo na neza\xc5\xbeeleno in nevarno elektronsko po\xc5\xa1to. Sodelujejo z varnostnimi organizacijami po svetu ter policijo. V organizaciji deluje 38 preiskovalcev, forenzikov in ra\xc4\x8dunalni\xc5\xa1kih in\xc5\xbeenirjev, ki delujejo v 10 dr\xc5\xbeavah po svetu. Kot neprofitna organizacija nima delni\xc4\x8darjev. Vse storitve, ki jih ponuja Spamhaus, so na voljo javnosti brezpla\xc4\x8dno. Spamhaus nima nobene poslovne dejavnosti ali kakr\xc5\xa1nega koli poslovanja, ne prodaja nobenih storitev ali izdelkov in ne prevzema nobenih komercialnih pogodb._NEWLINE_Spamhausovi svetovno znani proti-spamovski programi (blocklists), trenutno skrbijo za preko 3 milijarde e-po\xc5\xa1tnih nabiralnikov. Podatke, ki jih zagotavlja organizacija Spamhause uporabljajo; uporabniki korporacij, univerz, vlad in voja\xc5\xa1kih medmre\xc5\xbeij._NEWLINE_Spamhaus je ena izmed organizacij, ki pomaga pri odkrivanju organiziranih skupin, ki so odgovorne za razpo\xc5\xa1iljanje ne\xc5\xbeelene elektronske po\xc5\xa1te ali sodelujejo v prevarah, prav tako pomagajo pri zbiranju elektronskih dokazov iz lastne baze podatkov in profiliranju osumljencev. Spamhause posreduje bazo podatkov - ROKSO (register znanih\xc2\xa0\xc2\xbbspam\xc2\xab\xc2\xa0operacij),\xc2\xa0 ki zdru\xc5\xbeuje informacije in dokaze o vsakem dejanju neza\xc5\xbeelene po\xc5\xa1te, da bi pomagali organom pregona. Informacije o po\xc5\xa1iljateljih ne\xc5\xbeelene elektronske po\xc5\xa1te, njihovih vzdevkih in dru\xc5\xbebah, ki jih uporabljajo za pridobitev ra\xc4\x8dunov ISP (ponudnik internetnih storitev), njihovih metodah in zgodovini, so namre\xc4\x8d bistvenega pomena pri zagotavljanju ustrezne za\xc5\xa1\xc4\x8dite internetnih omre\xc5\xbeij._NEWLINE_Spamhausovo omre\xc5\xbeje z 80 javnimi DNSBL stre\xc5\xbeniki lociranimi v 18 razli\xc4\x8dnih dr\xc5\xbeav, je na voljo uporabnikom brezpla\xc4\x8dno. Za zadovoljitev javnega povpra\xc5\xa1evanja po svojih DNSBL-jih, je Spamhaus zgradil eno najve\xc4\x8djih DNS infrastruktur na svetu.\n_START_SECTION_\nSpamhause je za svoje delo prejela tudi mednarodno priznane nagrade:\n_START_PARAGRAPH_\n- Cyber Crime Fighter Award (podeljeno s strani FBI)_NEWLINE_- Internet Hero Award (podeljeno s strani ISPA)_NEWLINE_- Greatest Contribution to anti-spam in the last 10 years (podeljeno s strani Virus Buletin Magazine)\n_START_SECTION_\nZanimivost\n_START_PARAGRAPH_\nMarca leta 2013 se je zgodil silovit DDoS-napad na spletno stran Spamhaus, ki so ga tuji mediji povzeli kot najve\xc4\x8dji internetni napad v zgodovini. Predvideva se, da je za napad odgovorno nizozemsko podjetje Cyberbunker, ki je znan nasprotnik Spamhausa.'